Boten kados katurunan para dewa, Persefone punika gesang kanthi tebih saking para dewa sanesipun. Persefone ugi dipunurus déning ibunipun, Demeter sang dewi pertanian. Kacariyosaken dewa kaods Hermes, Apollo, Ares, lan Hefaistos, nate remen kalihan Persefone, ananging Demeter nampik sadaya peparingan lan bebungah saking sadaya punika. Lajeng Demeter ndelikaken Persefone tebih saking para dewa kasebut saéngga Persefone gesang kanthi tentrem saderengipun piyambakipun dados dewi saking dunia bawah. Pagesanganipun ewah, nalika piyambakipun dupunculik déning Hades, ingkang medal saking rekahanipun bumi. Kala punika Hades sesarengan kalihan Athena lan Artemis nembé ngopeksekar. Ing swasana sisah, Demeter pados Persefone. Lajeng Helios, dewa srengéngé ingkang mirsani sadaya kedadosan nalika Persefone dipunculik banjur nyariosaken dhateng Demeter.